               4.10.2018

               LV

               Eiropas Savienības Oficiālais Vēstnesis

               C 356/137

      P8_TA(2017)0459
      Pieprasījums atcelt Ana Gomes imunitāti
      Eiropas Parlamenta 2017. gada 30. novembra lēmums par pieprasījumu atcelt Ana Gomes imunitāti (2017/2096(IMM))
      (2018/C 356/19)

         Eiropas Parlaments,

                  —

                  ņemot vērā Portugāles Republikas ģenerālprokurora vietnieka parakstīto pieprasījumu atcelt Ana Gomes imunitāti, kuru Portugāles Pastāvīgā pārstāvniecība Eiropas Savienībā nosūtījusi 2017. gada 30. maijā saistībā ar Peso da Régua (Vila Reale apagabals) apgabaltiesas vispārējā prokuratūras ierosināto kriminālprocesu Nr. NUIPC 430/16.6T9LSBP un par kuru paziņots 2017. gada 12. jūnija plenārsēdē,

                  —

                  pēc Ana Gomes uzklausīšanas saskaņā ar Reglamenta 9. panta 6. punktu,

                  —

                  ņemot vērā 7. protokola par privilēģijām un imunitāti Eiropas Savienībā 8. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

                  —

                  ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

                  —

                  ņemot vērā Portugāles Republikas Konstitūcijas 157. panta 2. punktu un Portugāles Republikas Deputātu asamblejas Nolikuma 11. pantu,

                  —

                  ņemot vērā Reglamenta 5. panta 2. punktu, 6. panta 1. punktu un 9. pantu,

                  —

                  ņemot vērā Juridiskās komitejas ziņojumu (A8-0363/2017),

                  A.

                  tā kā Portugāles Republikas Vila Real apgabala Prokuratūra (Peso de Régua apgabaltiesas vispārējās prokuratūra) ir iesniegusi pieprasījumu atcelt Ana Gomes parlamentāro imunitāti, pamatojoties uz izteikumiem, kurus deputāte Gomes ir izdarījusi intervijā dienas laikrakstam Diàrio de Noticias — šis pats izdevums šo interviju ir publicējis internetā 2016. gada 29. aprīlī; tā kā pieprasījums ir nosūtīts, lai attiecībā uz deputāti Gomes varētu ierosināt kriminālprocesu un viņai minētā kriminālprocesa ietvaros varētu likt sniegt liecības;

                  B.

                  tā kā rakstā bija sniegtas vēstis par kratīšanu, kas ir veikta Vjanas kuģubūvētavā, un tā kā deputāte Gomes, atsaucoties uz pārdošanas faktu, pauda viedokli, “ka tas nozīmē, ka šajā klajās korupcijas lietā ledus ir sakustējies”, un ka, prāmis “Atlântida”, viņasprāt, tika pārdots “par sviestmaizi”;

                  C.

                  tā kā izdarītie izteikumi teorētiski satur trīs deputātes Gomes pret divām civilās prasības pieteikumu iesniegušām personām izdarītus noziedzīgus nodarījumus, proti, iestādes, dienesta vai juridiskas personas reputācijas aizskārumu, kas ir paredzēts un par kuru ir noteikts sods Kriminālkodeksa 187. panta 1. un 2. punkta a) apakšpunktā un 183. panta 2. punktā un par kuru pienākas cietumsods līdz diviem gadiem vai naudassods, kas nav mazāks par 120 dienu likmēm;

                  D.

                  tā kā saskaņā ar Protokola par privilēģijām un imunitāti Eiropas Savienībā 8. pantu Eiropas Parlamenta locekļiem nevar veikt izmeklēšanas darbības, viņus aizturēt vai pret viņiem uzsākt tiesvedību sakarā ar viedokli, ko viņi ir pauduši, vai balsojumu, ko viņi ir veikuši, pildot savus pienākumus;

                  E.

                  tā kā Eiropas Parlamenta Reglamenta 5. pantā ir noteikts, ka, Parlaments, īstenojot savas pilnvaras privilēģiju un imunitātes jomā, rīkojas tā, lai saglabātu savu demokrātiskas likumdevējas asamblejas integritāti un nodrošinātu Parlamenta deputātu neatkarību, viņiem veicot savus pienākumus;

                  F.

                  tā kā Eiropas Savienības Tiesa ir noteikusi, ka izteikumi, kurus deputāts izdara ārpus Eiropas Parlamenta, var tikt uzskatīti par viedokli, kas ir pausts, pildot savu pienākumu saskaņā ar 7. protokola 8. pantu, ja pastāv subjektīvs vērtējums, kas cieši un acīmredzami ir saistīts ar attiecīgā deputātu pienākumu pildīšanu Eiropas Parlamentā, tādējādi par kritēriju uzskatot nevis izteikumu izdarīšanas vietu, bet gan raksturu un saturu;

                  G.

                  tā kā mūsdienās politiskās debates aizvien vairāk notiek ārpus Parlamenta sēžu zālēm, izmantojot tādus saziņas līdzekļus kā plašsaziņas līdzekļos izdarīti paziņojumi, tiem sniegtas intervijas, blogi un internets;

                  H.

                  tā kā apspriežamajā intervijā deputātes Gomes izteikumi ir izdarīti, veicot Eiropas Parlamenta deputātes pienākumus, un jo īpaši, pildot uzdevumu, kas viņai ir jāveic, strādājot tādas izmeklēšanas komitejas priekšsēdētāja vietnieces amatā, kura izmeklē sūdzības par pārkāpumiem un sliktu pārvaldību Savienības tiesību piemērošanā attiecībā uz nelikumīgi iegūtu līdzekļu legalizāciju, nodokļu nemaksāšanu un izvairīšanos no nodokļu maksāšanas;

                  I.

                  tā kā deputātes Gomes apgalvojumi ir tieši saistīti ar izteikumiem, kurus viņa izdarīja 2013. gada 29. novembrī raidītājā televīzijas programmā “TVI24- Cara a Cara – Ana Gomes versus Carlos Abreu Amorim” un attiecībā uz kuriem Parlaments ir aizstāvējis viņas imunitāti (2);

                  J.

                  tā kā deputātes Gomes izteikumi ir uzskatāmi par daļu no viņas darba Eiropas Parlamentā,

                  1.

                  nolemj neatcelt Anna Gomes imunitāti;

                  2.

                  uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Portugāles Republikas kompetentajai iestādei un Ana Gomes.

         (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.

         (2)  Eiropas Parlamenta 2014. gada 13. novembra lēmums par Ana Gomes imunitātes atcelšanu (OV C 285, 5.8.2016., 19. lpp.).


title: Padomes Lēmums (ES) 2018/1552 (2018. gada 28. septembris) par nostāju, kas Eiropas Savienības vārdā jāieņem Sadarbības padomē, kas izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, attiecībā uz ES un Azerbaidžānas partnerības prioritāšu pieņemšanu

text:
                  17.10.2018

                  LV

                  Eiropas Savienības Oficiālais Vēstnesis

                  L 260/20

         PADOMES LĒMUMS (ES) 2018/1552
         (2018. gada 28. septembris)
         par nostāju, kas Eiropas Savienības vārdā jāieņem Sadarbības padomē, kas izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, attiecībā uz ES un Azerbaidžānas partnerības prioritāšu pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu,
         ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 9. punktu,
         ņemot vērā Eiropas Komisijas un Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Partnerības un sadarbības nolīgums starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses (1) (“nolīgums”), tika parakstīts 1996. gada 22. aprīlī un stājās spēkā 1999. gada 1. jūlijā.

                     (2)

                     Ievērojot nolīguma 81. pantu, ar nolīgumu izveidotā Sadarbības padome var sniegt lietderīgus ieteikumus, lai sasniegtu minētā nolīguma mērķus.

                     (3)

                     Sadarbības padome, izmantojot rakstisko procedūru, pieņems ieteikumu par ES un Azerbaidžānas partnerības prioritātēm.

                     (4)

                     Ir lietderīgi noteikt nostāju, kas Savienības vārdā ir jāieņem Sadarbības padomē attiecībā uz ES un Azerbaidžānas partnerības prioritāšu pieņemšanu,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā jāieņem attiecībā uz ES un Azerbaidžānas partnerības prioritāšu pieņemšanu Sadarbības padomē, kas izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, pamatā ir Sadarbības padomes ieteikuma projekts, kas pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 28. septembrī

                  Padomes vārdā –

                  priekšsēdētāja

               M. SCHRAMBÖCK

            (1)  OV L 246, 17.9.1999., 3. lpp.

            PROJEKTS
            ES UN AZERBAIDŽĀNAS SADARBĪBAS PADOMES IETEIKUMS Nr. 1/2018
            (… gada …)
            par es un Azerbaidžānas partnerības prioritātēm
            ES UN AZERBAIDŽĀNAS SADARBĪBAS PADOME,
            ņemot vērā Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses (1), un jo īpaši tā 81. pantu,
            tā kā:

                        (1)

                        Partnerības un sadarbības nolīgums starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses (“nolīgums”), tika parakstīts 1996. gada 22. aprīlī un stājās spēkā 1999. gada 1. jūlijā.

                        (2)

                        Saskaņā ar nolīguma 81. pantu Sadarbības padome var sniegt lietderīgus ieteikumus, lai sasniegtu nolīguma mērķus.

                        (3)

                        Saskaņā ar nolīguma 98. pantu nolīguma Puses veic vispārējus vai konkrētus pasākumus, kas nepieciešami to saistību izpildei saskaņā ar nolīgumu, un raugās, lai tiktu sasniegti nolīgumā paredzētie mērķi.

                        (4)

                        Pārskatot Eiropas kaimiņattiecību politiku, tika ierosināts sākt jaunu posmu attiecībās ar partneriem, ļaujot abām pusēm uzņemties lielāku atbildību.

                        (5)

                        Eiropas Savienība un Azerbaidžāna vēlas nostiprināt savu partnerību, vienojoties par prioritāšu kopumu 2018.–2020. gadam, ar mērķi atbalstīt un stiprināt Azerbaidžānas izturētspēju un stabilitāti.

                        (6)

                        Tādēļ nolīguma Puses ir vienojušās par ES un Azerbaidžānas partnerības prioritāšu tekstu, kas palīdzēs īstenot nolīgumu, galveno uzmanību pievēršot kopīgi noteiktajām kopīgajām interesēm,

                  IR PIEŅĒMUSI ŠO IETEIKUMU.

               1. pants
               Sadarbības padome ierosina nolīguma Pusēm īstenot ES un Azerbaidžānas partnerības prioritātes, kā izklāstīts pielikumā (+).

               2. pants
               Šis ieteikums stājas spēkā tā pieņemšanas dienā.

               Briselē,

                     Sadarbības padomes vārdā –

                     Eiropas Savienība

                     Azerbaidžānas Republika

               (1)  OV L 246, 17.9.1999., 3. lpp.

               (+)

                        +

                        ST 11898/18.


               24.11.2017

               LV

               Eiropas Savienības Oficiālais Vēstnesis

               C 399/201

         P8_TA(2015)0420
   Īpašās komitejas nodokļu nolēmumu un rakstura vai ietekmes ziņā līdzīgu pasākumu jautājumos izveide (TAXE 2)
   Eiropas Parlamenta 2015. gada 2. decembra lēmums par Īpašās komitejas nodokļu nolēmumu un rakstura vai ietekmes ziņā līdzīgu pasākumu jautājumos izveidi (TAXE 2), kompetenci, skaitlisko sastāvu un pilnvaru termiņu (2015/3005(RSO))
   (2017/C 399/25)

      Eiropas Parlaments,

               —

               ņemot vērā Priekšsēdētāju konferences priekšlikumu,

               —

               ņemot vērā Komisijas lēmumu visās dalībvalstīs izmeklēt nodokļu nolēmumu praksi saistībā ar ES valsts atbalsta noteikumiem,

               —

               ņemot vērā to, ka saskaņā ar ES nodokļu jomas noteikumiem visām dalībvalstīm ir pienākums spontāni paziņot citām dalībvalstīm informāciju par nodokļu nolēmumiem, īpaši tad, ja šāda nolēmuma rezultātā cita dalībvalsts var zaudēt nodokļu ieņēmumus vai uzņēmumam ir iespējams gūt ietaupījumu uz nodokļu rēķina, mākslīgi pārnesot peļņu uz citiem uzņēmumu grupas locekļiem,

               —

               ņemot vērā Eiropas Parlamenta 2015. gada 12. februāra lēmumu (1) par Īpašās komitejas nodokļu nolēmumu un rakstura vai ietekmes ziņā līdzīgu pasākumu jautājumos (TAXE 1 īpašās komitejas) izveidi, pilnvarām, skaitlisko sastāvu un pilnvaru termiņu,

               —

               ņemot vērā 2015. gada 25. novembra rezolūciju par nodokļu nolēmumiem un rakstura vai ietekmes ziņā līdzīgiem pasākumiem (2),

               —

               ņemot vērā Reglamenta 197. pantu,

               1.

               nolemj izveidot Īpašo komiteju nodokļu nolēmumu un rakstura vai ietekmes ziņā tiem līdzīgu pasākumu jautājumos (TAXE 2), kas pētītu, kā tiek piemēroti ES valsts atbalsta un nodokļu jomas tiesības akti attiecību uz dalībvalstu izdotiem nodokļu nolēmumiem un citiem pasākumiem, kas rakstura vai ietekmes ziņā ir līdzīgi šiem nolēmumiem, ja šādu praksi izmanto dalībvalsts vai Komisija, kā arī kaitīgu uzņēmumu ienākuma nodokļa režīmu un praksi Eiropas un starptautiskā līmenī, un šai komitejai vajadzētu:

                           a)

                           pilnībā balstīties uz TAXE 1 īpašās komitejas paveikto un pabeigt šo darbu, jo īpaši atrisināt tos nepabeigtos jautājumus, kuri uzsvērti iepriekš minētajā 2015. gada 25. novembra rezolūcijā, spēt piekļūt darbam nepieciešamajiem dokumentiem, tostarp Rīcības kodeksa jautājumu grupas sanāksmju protokoliem, un veidot nepieciešamos kontaktus un organizēt uzklausīšanas, kurās piedalītos starptautisko, Eiropas un valstu iestāžu un dalībvalstu un trešo valstu parlamentu un valdību pārstāvji, kā arī akadēmisko aprindu, uzņēmējdarbības un pilsoniskās sabiedrības, tajā skaitā sociālo partneru pārstāvji, turklāt šajā procesā cieši sadarbojoties ar pastāvīgajām komitejām;

                           b)

                           sekot tam, kā dalībvalstis un kompetentās Eiropas iestādes īsteno ieteikumus, kas iekļauti iepriekš minētajā 2015. gada 25. novembra rezolūcijā un sekot līdzi darbam, kas notiek starptautiskajās iestādēs, tostarp Ekonomiskās sadarbības un attīstības organizācija un G20, pilnībā ievērojot Ekonomikas un monetārā komiteja kompetenci nodokļu jautājumos;

               2.

               šajā nolūkā nolemj, ka TAXE 2 īpašajai komitejai tiek piešķirtas šādas pilnvaras:

                           a)

                           analizēt un pētīt, kā tiek piemērots Līguma par Eiropas Savienības darbību (LESD) 107. panta 1. punkts saistībā ar nodokļu nolēmumiem un rakstura vai ietekmes ziņā tiem līdzīgiem pasākumiem, ko dalībvalstis pieņēmušas kopš 1991. gada 1. janvāra;

                           b)

                           analizēt un novērtēt, kā Komisija atbilstīgi LESD 108. pantam pastāvīgi uzrauga visas dalībvalstīs esošās atbalsta sistēmas, ierosinot dalībvalstīm piemērotus pasākumus, kas vajadzīgi saistībā ar iekšējā tirgus pakāpenisku attīstību vai darbību, pārbaudot, vai valsts vai no valsts līdzekļiem piešķirtais atbalsts ir saderīgs ar iekšējo tirgu un netiek izmantots ļaunprātīgi, lemjot par to, vai attiecīgajai valstij noteiktā laika periodā ir jāatceļ vai jāmaina sniegtais atbalsts, un nododot lietu Eiropas Savienības Tiesai, ja attiecīgā valsts nepilda rīkojumus, kā tas, iespējams, ir saistībā ar lielu skaitu nodokļu nolēmumu, kas neatbilst ES noteikumiem par valsts atbalstu;

                           c)

                           analizēt un pētīt, kā dalībvalstis pēc 1991. gada 1. janvāra ir ievērojušas noteikumus attiecībā uz pienākumu sadarboties un darīt pieejamus visus nepieciešamos dokumentus, kas iekļauti Padomes 1999. gada 22. marta Regulā (EK) Nr. 659/1999, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (3);

                           d)

                           analizēt un pētīt, kā dalībvalstis saistībā ar nodokļu nolēmumiem un spontānu informācijas apmaiņu par tiem ar citām dalībvalstīm kopš 1991. gada 1. janvāra ir ievērojušas noteikumus, kas iekļauti Padomes 1977. gada 19. decembra Direktīvā 77/799/EEK par dalībvalstu kompetentu iestāžu savstarpēju palīdzību tiešo nodokļu un apdrošināšanas prēmiju aplikšanu ar nodokļiem (4) un Padomes 2011. gada 15. februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (5);

                           e)

                           analizēt un vērtēt, kāda ir Komisijas prakse attiecībā uz pareizu Direktīvas 77/799/EEK un Direktīvas 2011/16/ES piemērošanu jautājumos, kas skar informācijas par nodokļu nolēmumiem spontānu paziņošanu citām dalībvalstīm;

                           f)

                           analizēt un novērtēt, kā dalībvalstis ievēro tādus Līguma par Eiropas Savienību 4. panta 3. punktā nostiprinātos lojālas sadarbības principus kā pienākumu sekmēt Savienības uzdevumu izpildi un atturēties no jebkādiem pasākumiem, kas var apdraudēt Savienības mērķu sasniegšanu, ņemot vērā, ka dažas dalībvalstis, iespējams, ir sekmējušas agresīvu nodokļu pārnešanas plānošanu lielos apmēros, kam varētu būt bijusi būtiska ietekme uz ES un tās valstu publiskā sektora finansēm;

                           g)

                           analizēt un novērtēt agresīvu nodokļu pārnešanas plānošanu, ko veica dalībvalstīs dibināti vai strādājoši uzņēmumi, tostarp šīs plānošanas aspektus, kas saistīti ar trešām valstīm, kā arī apmainīties ar šo informāciju ar trešām valstīm;

                           h)

                           sniegt jebkādus ieteikumus šajā jomā, ko tā uzskata par vajadzīgiem;

               3.

               nolemj, ka TAXE 2 īpašajā komitejā būs 45 locekļi (tikpat, cik bija TAXE 1 īpašajā komitejā);

               4.

               uzskata, ka būtu atbilstīgi, veidojot TAXE 2 īpašo komiteju, pārņemt TAXE 1 īpašās komitejas struktūru;

               5.

               nolemj, ka TAXE 2 īpašās komitejas pilnvaru laiks ir 6 mēneši, sākot ar 2015. gada 2. decembri;

               6.

               uzskata — ir atbilstīgi, ka TAXE 2,īpašā komiteja, sava pilnvaru laika beigās apkopojot padarīto, iesniedz rezolūciju vai ziņojumu, ko sagatavojuši divi līdzreferenti.

      (1)  Šajā dienā pieņemtie teksti, P8_TA(2015)0039.

      (2)  Šajā dienā pieņemtie teksti, P8_TA(2015)0408.

      (3)  OV L 83, 27.3.1999., 1. lpp.

      (4)  OV L 336, 27.12.1977., 15. lpp.

      (5)  OV L 64, 11.3.2011., 1. lpp.


               24.11.2017

               LV

               Eiropas Savienības Oficiālais Vēstnesis

               C 399/233

         P8_TA(2015)0448
   Iebildumu neizteikšana pret deleģēto aktu: Finanšu regulas piemērošanas noteikumi
   Eiropas Parlamenta lēmums par iebildumu neizteikšanu pret Komisijas 2015. gada 30. oktobra deleģēto regulu, ar ko groza Deleģēto regulu (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (C(2015)07555 – 2015/2939(DEA))
   (2017/C 399/47)

      Eiropas Parlaments,

               —

               ņemot vērā Komisijas deleģēto regulu (C(2015)07555),

               —

               ņemot vērā Komisijas 2015. gada 12. novembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,

               —

               ņemot vērā Budžeta komitejas un Budžeta kontroles komitejas 2015. gada 27. novembra vēstuli Komiteju priekšsēdētāju konferences priekšsēdētājam,

               —

               ņemot vērā Līguma par Eiropas Savienības darbību 290. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (1), un jo īpaši tās 210. pantu,

               —

               ņemot vērā Eiropas Parlamenta un Padomes 2015. gada 28. oktobra Regulu (ES, Euratom) 2015/1929, ar kuru groza Regulu (ES, Euratom) Nr. 966/2012 (2),

               —

               ņemot vērā Budžeta komitejas un Budžeta kontroles komitejas ieteikumu lēmumam,

               —

               ņemot vērā Reglamenta 105. panta 6. punktu,

               —

               ņemot vērā to, ka netika izteikti iebildumi tā Reglamenta 105. panta 6. punkta trešajā un ceturtajā ievilkumā noteiktajā termiņā, kas beidzās 2015. gada 15. decembrī,

               A.

               tā kā Direktīva 2014/23/ES (3) un Direktīva 2014/24/ES (4), kuras dalībvalstīm līdz 2016. gada 18. aprīlim jātransponē savos valsts tiesību aktos, lika izdarīt izmaiņas gan Regulā (ES, Euratom) Nr. 966/2012, gan Komisijas Deleģētajā regulā (ES) Nr. 1268/2012 par Regulas (ES, Euratom) Nr. 966/2012 piemērošanas noteikumiem attiecībā uz ES iestāžu iepirkuma procedūrām un līgumslēgšanas tiesību piešķiršanu uz sava rēķina;

               B.

               tā kā tādējādi 2015. gada 28. oktobrī Regula (ES, Euratom) Nr. 966/2012 tika grozīta ar Regulu (ES, Euratom) 2015/1929, kas to saskaņoja ar iepriekš minētajām direktīvām un stājās spēkā 2015. gada 30. oktobrī;

               C.

               tā kā 2015. gada 30. oktobrī Komisija pieņēma deleģēto regulu (C(2015)07555), lai nodrošinātu, ka attiecīgs Komisijas Deleģētās regulas (ES) Nr. 1268/2012 atjauninājums var stāties spēkā ar finanšu gada sākumu, nodrošinot skaidru pāreju uz jaunajiem noteikumiem par ES publisko iepirkumu un koncesijas līgumiem;

               D.

               tā kā saskaņā ar 210. pantu Regulā (ES, Euratom) Nr. 966/2012, ar kuru Komisija tiek pilnvarota pieņemt šādus deleģētos aktus, deleģētā regula (C(2015)07555) principā var stāties spēkā tikai tad, kad ir beidzies Parlamenta un Padomes veiktās pārbaudes periods, kas ilgst divus mēnešus, sākot no paziņošanas datuma, t. i., līdz 2015. gada 30. decembrim, un kuru var pagarināt vēl par diviem mēnešiem;

               E.

               tā kā Komisija 2015. gada 12. novembrī tomēr lūdza Parlamentu, ja tas neplāno izteikt iebildumus pret deleģēto aktu, ne vēlāk kā 2015. gada 21. decembrī attiecīgi informēt Komisiju, jo, lai nodrošinātu publicēšanu Oficiālajā Vēstnesī līdz 2015. gada 31. decembrim un tādējādi nodrošinātu deleģētā akta stāšanos spēkā 2016. gada 1. janvārī, kā tas plānots, tas ir jānosūta Publikāciju birojam līdz 2015. gada 21. decembrim,

               1.

               paziņo, ka tas neizsaka iebildumus pret deleģēto regulu;

               2.

               uzdod priekšsēdētājam šo lēmumu nosūtīt Padomei un Komisijai.

      (1)  OV L 298, 26.10.2012., 1. lpp.

      (2)  OV L 286, 30.10.2015., 1. lpp.

      (3)  Eiropas Parlamenta un Padomes 2014. gada 26. februāra Direktīva 2014/23/ES par koncesijas līgumu slēgšanas tiesību piešķiršanu (OV L 94, 28.3.2014., 1. lpp.).

      (4)  Eiropas Parlamenta un Padomes 2014. gada 26. februāra Direktīva 2014/24/ES par publisko iepirkumu un ar ko atceļ Direktīvu 2004/18/EK (OV L 94, 28.3.2014., 65. lpp.).


title: Padomes Lēmums (ES) 2018/13 (2017. gada 18. decembris) par nostāju, kas Eiropas Savienības vārdā jāieņem ES un Serbijas Stabilizācijas un asociācijas padomē attiecībā uz Serbijas līdzdalību Eiropas Savienības Pamattiesību aģentūras darbā novērotājas statusā un attiecīgo kārtību Regulas (EK) Nr. 168/2007 satvarā

text:
               9.1.2018

               LV

               Eiropas Savienības Oficiālais Vēstnesis

               L 4/5

         PADOMES LĒMUMS (ES) 2018/13
   (2017. gada 18. decembris)
   par nostāju, kas Eiropas Savienības vārdā jāieņem ES un Serbijas Stabilizācijas un asociācijas padomē attiecībā uz Serbijas līdzdalību Eiropas Savienības Pamattiesību aģentūras darbā novērotājas statusā un attiecīgo kārtību Regulas (EK) Nr. 168/2007 satvarā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 352. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Luksemburgas Eiropadome 1997. gada decembrī noteica līdzdalību Savienības aģentūrās kā vienu no veidiem, kā paātrināt pirmspievienošanās stratēģiju. Minētās Eiropadomes secinājumi nosaka, ka Savienības “aģentūras, kurās kandidātvalstis varēs piedalīties, noteiks katrā gadījumā atsevišķi”.

               (2)

               Padomes Regulā (EK) Nr. 168/2007 (1) paredzēts, ka Eiropas Savienības Pamattiesību aģentūra (“Aģentūra”) jāatver kandidātvalstu kā novērotāju dalībai tās darbībā.

               (3)

               Serbija atbalsta Aģentūras mērķusun piekrīt Aģentūras darbības jomai un tās uzdevumu aprakstam, kā paredzēts Regulā (EK) Nr. 168/2007.

               (4)

               Serbijas galvenais mērķis ir kļūt par Savienības dalībvalsti, un tās līdzdalība Aģentūrā palīdzēs tai sasniegt minēto mērķi,

         IR PIEŅĒMUSI ŠO LĒMUMU.
   Vienīgais pants
   Nostājas, kas Eiropas Savienības vārdā jāieņem ES un Serbijas Stabilizācijas un asociācijas padomē attiecībā uz Serbijas līdzdalību Eiropas Savienības Pamattiesību aģentūras darbā novērotājas statusā un attiecīgo kārtību Regulas (EK) Nr. 168/2007 satvarā, pamatā ir ES un Serbijas Stabilizācijas un asociācijas padomes lēmuma projekts, kas pievienots šim lēmumam.

      Briselē, 2017. gada 18. decembrī

            Padomes vārdā –

            priekšsēdētāja

         K. SIMSON

      (1)  Padomes Regula (EK) Nr. 168/2007 (2007. gada 15. februāris), ar ko izveido Eiropas Savienības Pamattiesību aģentūru (OV L 53, 22.2.2007., 1. lpp.).

      PROJEKTS
      ES UN SERBIJAS STABILIZĀCIJAS UN ASOCIĀCIJAS PADOMES LĒMUMS Nr. …/2016
      (… gada …)
      par Serbijas līdzdalību Eiropas Savienības Pamattiesību aģentūras darbā novērotājas statusā un attiecīgo kārtību Padomes Regulas (EK) Nr. 168/2007 satvarā
      ES UN SERBIJAS STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku, no otras puses (1),
      ņemot vērā Padomes Regulu (EK) Nr. 168/2007 (2007. gada 15. februāris), ar ko izveido Eiropas Savienības Pamattiesību aģentūru (2), un jo īpaši tās 28. pantu,
      tā kā:

                  (1)

                  Luksemburgas Eiropadome 1997. gada decembrī noteica līdzdalību Savienības aģentūrās kā vienu no veidiem, kā paātrināt pirmspievienošanās stratēģiju. Minētās Eiropadomes secinājumi nosaka, ka Savienības “aģentūras, kurās kandidātvalstis varēs piedalīties, noteiks katrā gadījumā atsevišķi”.

                  (2)

                  Serbijas atbalsta Eiropas Savienības Pamattiesību aģentūras (“Aģentūra”) mērķus, kā arī piekrīt Aģentūras darbības jomai un uzdevumu aprakstam, kā paredzēts Regulā (EK) Nr. 168/2007.

                  (3)

                  Ir lietderīgi, ka Aģentūrai būtu jārisina pamattiesību jautājumi Serbijā Regulas (EK) Nr. 168/2007 3. panta 1. punkta darbības jomā, ciktāl tas nepieciešams tās pakāpeniskai pielāgošanai Savienības tiesību aktiem.

                  (4)

                  Tāpēc būtu jāļauj Serbijai novērotājas statusā piedalīties Aģentūras darbā un būtu jānosaka šādas līdzdalības kārtība, tostarp noteikumi par līdzdalību Aģentūras īstenotajās iniciatīvās, finansiālo ieguldījumu un personālu.

                  (5)

                  Saskaņā ar Padomes Regulā (EEK, Euratom, EOTK) Nr. 259/68 (3) noteiktās Eiropas Savienības Pārējo darbinieku nodarbināšanas kārtības 12. panta 2. punkta a) apakšpunktu un 82. panta 3. punkta a) apakšpunktu Aģentūras direktors izņēmuma kārtā var atļaut pieņemt darbā Serbijas valstspiederīgos, kuriem ir visas pilsoņu tiesības,

            IR PIEŅĒMUSI ŠO LĒMUMU.
      1. pants
      Serbija kā kandidātvalsts novērotājas statusā piedalās ar Regulu (EK) Nr. 168/2007 izveidotās Eiropas Savienības Pamattiesību aģentūras darbā.
      2. pants
      1.   Aģentūra var risināt pamattiesību jautājumus Serbijā Regulas (EK) Nr. 168/2007 3. panta 1. punkta darbības jomā, ciktāl tas nepieciešams tās pakāpeniskai pielāgošanai Savienības tiesību aktiem.
      2.   Minētajā nolūkā Aģentūra var Serbijā veikt uzdevumus, kas noteikti Regulas (EK) Nr. 168/2007 4. un 5. pantā.
      3. pants
      Serbija sniedz finansiālu ieguldījumu Regulas (EK) Nr. 168/2007 4. pantā minētajās Aģentūras darbībās saskaņā ar šā lēmuma pielikumu.
      4. pants
      1.   Serbija ieceļ personas, kuras atbilst Regulas (EK) Nr. 168/2007 12. panta 1. punktā paredzētajiem kritērijiem, attiecīgi novērotāja vai tā aizvietotāja amatā. Viņi var piedalīties valdes darbā ar tādiem pašiem nosacījumiem kā dalībvalstu ieceltie pārstāvji un to aizvietotāji, taču bez balsstiesībām.
      2.   Serbija nozīmē valdības amatpersonu par valsts sadarbības koordinatoru, kā minēts Regulas (EK) Nr. 168/2007 8. panta 1. punktā.
      3.   Četros mēnešos pēc šā lēmuma stāšanās spēkā Serbija iesniedz Eiropas Komisijai 1. un 2. punktā minēto personu vārdus un uzvārdus, ziņas par viņu kvalifikāciju un kontaktinformāciju.
      5. pants
      Dati, kas tiek sniegti Aģentūrai vai ko sniedz pati Aģentūra, var tikt publicēti, un tos dara pieejamus sabiedrībai ar noteikumu, ka konfidenciālajai informācijai Serbijā ir tāds pats aizsardzības līmenis kā Savienībā.
      6. pants
      Aģentūrai Serbijā ir tāda pati tiesībspēja un rīcībspēja kā tiesību subjektiem saskaņā ar Serbijas tiesību aktiem.
      7. pants
      Lai Aģentūra un tās darbinieki varētu veikt savus pienākumus, Serbija piešķir privilēģijas un imunitāti, kas identiskas Līgumam par Eiropas Savienību un Līgumam par Eiropas Savienības darbību pievienotā Protokola Nr. 7 par privilēģijām un imunitāti Eiropas Savienībā 1. līdz 4., 5., 6., 10. līdz 13., 15., 17. un 18. pantā minētajām privilēģijām un imunitātei.
      8. pants
      Puses veic visus vispārējus vai konkrētus pasākumus, lai izpildītu savas saistības saskaņā ar šo lēmumu, un paziņo par tiem Stabilizācijas un asociācijas padomei.
      9. pants
      Šis lēmums stājas spēkā nākamā mēneša pirmajā dienā pēc tā pieņemšanas dienas.

         …,

               ES un Serbijas Stabilizācijas un asociācijas padome

               priekšsēdētājs

         (1)  OV L 278, 18.10.2013., 16. lpp.

         (2)  OV L 53, 22.2.2007., 1. lpp.

         (3)  OV L 56, 4.3.1968., 1. lpp.

      PIELIKUMS
      SERBIJAS FINANSIĀLAIS IEGULDĪJUMS EIROPAS SAVIENĪBAS PAMATTIESĪBU AĢENTŪRĀ

                  1.

                  Finansiālais ieguldījums, kāds Serbijai jāiemaksā Eiropas Savienības vispārējā budžetā, lai piedalītos Eiropas Savienības Pamattiesību aģentūrā (“Aģentūra”), kā noteikts 2. punktā, atspoguļo visas ar tās līdzdalību saistītās izmaksas par pirmajiem trim gadiem. Sākot no ceturtā gada, summas tiks noteiktas saskaņā ar 6. pantu.

                  2.

                  Finansiālais ieguldījums, kas Serbijai jāiemaksā Savienības vispārējā budžetā par pirmajiem trim gadiem, ir šāds:

                              1. gads

                              EUR 180 000

                              2. gads

                              EUR 183 000

                              3. gads

                              EUR 186 000

                  3.

                  Par iespējamo finansiālo atbalstu no Savienības palīdzības programmām vienojas atsevišķi saskaņā ar attiecīgo Savienības programmu.

                  4.

                  Serbijas ieguldījums tiks pārvaldīts saskaņā ar Finanšu regulu (1), ko piemēro Savienības vispārējam budžetam.

                  5.

                  Serbijas pārstāvju un speciālistu ceļa un uzturēšanās izmaksas, kas saistītas ar līdzdalību Aģentūras darbā vai sanāksmēs saistībā ar Aģentūras darba programmas īstenošanu, Aģentūra atmaksā saskaņā ar noteikumiem un procedūrām, kuras pašlaik ir spēkā attiecībā uz Savienības dalībvalstīm.

                  6.

                  Pēc šā lēmuma stāšanās spēkā un katra nākamā gada sākumā Komisija nosūta Serbijai naudas līdzekļu pieprasījumu, kas atbilst tās ieguldījumam Aģentūrā saskaņā ar šo lēmumu. Pirmajā savas dalības kalendārajā gadā Serbija veiks ieguldījumu, ko proporcionāli aprēķina no dalības dienas līdz gada beigām. Nākamajiem gadiem ieguldījums būs saskaņā ar šā pielikuma 2. punktā iekļauto tabulu. Sākot no ceturtā gada, ieguldījums tiks pielāgots, ņemot vērā Aģentūrai paredzētās subsīdijas palielinājumu vai samazinājumu, lai tādējādi saglabātu samērīgumu starp Serbijas ieguldījumu un Aģentūras budžetu, ko nodrošina ES 28 dalībvalstis. Ieguldījumu var arī pārskatīt turpmākajos finanšu gados, balstoties uz jaunākajiem statistikas datiem, kurus publicējis Eiropas Savienības Statistikas birojs (Eurostat).

                  7.

                  Šo ieguldījumu izsaka EUR un veic Komisijas EUR kontā bankā.

                  8.

                  Serbija veiks savu ieguldījumu saskaņā ar naudas līdzekļu pieprasījumu 30 dienās pēc tam, kad Komisija ir nosūtījusi naudas līdzekļu pieprasījumu.

                  9.

                  Par jebkādu maksājuma kavējumu no dienas, kad beidzies iemaksas termiņš, Serbija maksā procentus par nenomaksāto summu. Procentu likme ir par 1,5 procentu punktiem lielāka nekā procentu likme, ko Eiropas Centrālā banka maksājuma termiņa dienā piemēro saviem darījumiem EUR.

         (1)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).


title: Komisijas Īstenošanas lēmums (ES) 2018/17 (2018. gada 5. janvāris), ar kuru groza Īstenošanas lēmumu 2014/156/ES, ar ko izveido īpašu kontroles un inspekcijas programmu zvejniecībām, kuras izmanto zilās tunzivs krājumus Atlantijas okeāna austrumu daļā un Vidusjūrā, zobenzivs krājumus Vidusjūrā, un zvejniecībām, kuras izmanto sardīnes un anšova krājumus Adrijas jūras ziemeļu daļā (izziņots ar dokumenta numuru C(2017) 8687)

text:
                  9.1.2018

                  LV

                  Eiropas Savienības Oficiālais Vēstnesis

                  L 4/20

            KOMISIJAS ĪSTENOŠANAS LĒMUMS (ES) 2018/17
      (2018. gada 5. janvāris),
      ar kuru groza Īstenošanas lēmumu 2014/156/ES, ar ko izveido īpašu kontroles un inspekcijas programmu zvejniecībām, kuras izmanto zilās tunzivs krājumus Atlantijas okeāna austrumu daļā un Vidusjūrā, zobenzivs krājumus Vidusjūrā, un zvejniecībām, kuras izmanto sardīnes un anšova krājumus Adrijas jūras ziemeļu daļā

            (izziņots ar dokumenta numuru C(2017) 8687)

      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 95. pantu,
      tā kā:

                  (1)

                  Ar Komisijas Īstenošanas lēmumu 2014/156/ES (2) izveido īpašu kontroles un inspekcijas programmu zvejniecībām, kuras izmanto zilās tunzivs krājumus Atlantijas okeāna austrumu daļā un Vidusjūrā un zobenzivs krājumu Vidusjūrā, un zvejniecībām, kuras izmanto sardīnes un anšova krājumus Adrijas jūras ziemeļu daļā.

                  (2)

                  Eiropas Parlamenta un Padomes Regulā (ES) 2016/1627 (3) ir paredzēti vispārēji noteikumi par to, kā Savienībā piemērot Starptautiskās Atlantijas tunzivju saglabāšanas komisijas (ICCAT) ieteikto daudzgadu plānu zilās tunzivs (Thunnus thynnus) krājumu atjaunošanai.

                  (3)

                  Vidusjūras Vispārējā zivsaimniecības komisija (GFCM) 40. gadskārtējā sanāksmē 2016. gadā pieņēma saglabāšanas un pārvaldības pasākumus GFCM nolīguma apgabala 17. un 18. ģeogrāfiskajā apakšapgabalā (Adrijas jūra). Tāpēc, lai nodrošinātu atbilstību minētajiem pasākumiem Adrijas jūras dienvidu daļā, ir lietderīgi paplašināt īpašās kontroles un inspekcijas programmas darbības jomu.

                  (4)

                  Tajā pašā sanāksmē 2016. gadā GFCM apstiprināja Ieteikumu GFCM 40/2016/4 (4) par daudzgadu pārvaldības plānu zvejniecībām, kuras izmanto heka un sārtās dziļūdens garneles krājumus Sicīlijas šaurumā (12.–16. ģeogrāfiskais apakšapgabals). Tāpēc īpašā kontroles un inspekcijas programma būtu jāgroza, lai tās darbības jomā ietvertu minētās zvejniecības un ģeogrāfiskos apakšapgabalus.

                  (5)

                     ICCAT 20. īpašajā sanāksmē 2016. gada novembrī pieņēma Ieteikumu [16-05] (5), ar kuru izveido zobenzivs Vidusjūras krājuma daudzgadu atjaunošanas plānu un kurā paredzēti īpaši noteikumi, kas piemērojami garspuru tunzivs krājumam Vidusjūrā. Tāpēc īpašo kontroles un inspekcijas programmu ir lietderīgi grozīt, lai ņemtu vērā jaunās starptautiskās saistības, kas izriet no minētā ieteikuma.

                  (6)

                  Lai samazinātu administratīvo slogu dalībvalstīm, būtu jāsaskaņo termiņi, kādos Komisijai un Eiropas Zivsaimniecības kontroles aģentūrai nosūtāma noteikta informācija par visām zvejniecībām, kurām piemēro īpašo kontroles un inspekcijas programmu.

                  (7)

                  Īpašās kontroles un inspekcijas programmas piemērošanas termiņš nebūtu jāierobežo, un tā būtu regulāri jāpārskata un attiecīgi jāgroza, lai ņemtu vērā jaunas starptautiskas saistības, kas ir jāpilda Savienībai un tās dalībvalstīm, kā arī citus attiecīgus noteikumus, kuri noteikti kopējās zivsaimniecības politikas satvarā.

                  (8)

                  Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,

            IR PIEŅĒMUSI ŠO LĒMUMU.
      1. pants
      Grozījumi Īstenošanas lēmumā 2014/156/ES
      Īstenošanas lēmumu 2014/156/ES groza šādi:

                  1)

                  virsrakstu aizstāj ar šādu:
                  “Komisijas Īstenošanas lēmums 2014/156/ES (2014. gada 19. marts), ar ko izveido īpašu kontroles un inspekcijas programmu zvejniecībām, kuras izmanto zilās tunzivs krājumus Atlantijas okeāna austrumu daļā un Vidusjūrā, un dažām bentisko un pelaģisko sugu zvejniecībām Vidusjūrā”;

                  2)

                  lēmuma 1. pantu aizstāj ar šādu:
                  “1. pants
                  Priekšmets un definīcijas
                  1.   Ar šo lēmumu izveido īpašu kontroles un inspekcijas programmu zvejniecībām, kuras izmanto:

                              a)

                              zilās tunzivs krājumus Atlantijas okeāna austrumu daļā un Vidusjūrā;

                              b)

                              zobenzivs krājumu Vidusjūrā;

                              c)

                              garspuru tunzivs krājumu Vidusjūrā;

                              d)

                              sardīnes un anšova krājumus Adrijas jūras ziemeļu un dienvidu daļā;

                              e)

                              heka un sārtās dziļūdens garneles krājumus Sicīlijas šaurumā.

                        2.   Atlantijas okeāna austrumu daļu, Vidusjūru, Adrijas jūras ziemeļu un dienvidu daļu un Sicīlijas šaurumu šajā lēmumā turpmāk sauc par “attiecīgajiem apgabaliem”.
                  3.   Šajā lēmumā piemēro šādas definīcijas:

                              a)

                              “Adrijas jūras ziemeļu daļa” un “Adrijas jūras dienvidu daļa” ir Eiropas Parlamenta un Padomes Regulas (ES) Nr. 1343/2011 (*1) I pielikumā definētais 17. un 18. ģeogrāfiskais apakšapgabals (ĢAA);

                              b)

                              “Sicīlijas šaurums” ir Regulas (ES) Nr. 1343/2011 I pielikumā definētais 12., 13., 14., 15. un 16. ĢAA;

                              c)

                              “Vidusjūra” ir Pārtikas un lauksaimniecības organizācijas (FAO) 37.1., 37.2. un 37.3. apakšapgabals;

                              d)

                              “Atlantijas okeāna austrumu daļa” ir Starptautiskās Jūras pētniecības padomes (ICES) VII, VIII, IX un X apakšapgabals, kas definēti Eiropas Parlamenta un Padomes Regulas (EK) Nr. 218/2009 (*2) III pielikumā, un FAO 34.1.2. rajons.

                     (*1)  Eiropas Parlamenta un Padomes 2011. gada 13. decembra Regula (ES) Nr. 1343/2011 par atsevišķiem noteikumiem attiecībā uz zveju Vidusjūras Vispārējās zivsaimniecības komisijas (GFCM) nolīguma apgabalā, ar kuru groza Padomes Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (OV L 347, 30.12.2011., 44. lpp.)."

                     (*2)  Eiropas Parlamenta un Padomes 2009. gada 11. marta Regula (EK) Nr. 218/2009 par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).”;"

                  3)

                  lēmuma 2. panta 2. punktu svītro;

                  4)

                  lēmuma 5. panta 3. punktu aizstāj ar šādu:
                  “3.   Ja tādas dalībvalsts karoga zvejas kuģis, kura nav attiecīga dalībvalsts, vai trešās valsts zvejas kuģis darbojas 1. pantā minētajā apgabalā vai apgabalos, tam piedēvē riska pakāpi saskaņā ar šā panta 2. punktu. Ja nav informācijas un ja kuģa karoga valsts iestādes saskaņā ar 9. pantu neiesniedz tāda riska novērtējuma rezultātus, kuru tās veikušas saskaņā ar 4. panta 2. punktu un šā panta 2. punktu un kura iznākumā kuģim piedēvējams cits riska līmenis, kuģi uzskata par ļoti augsta riska zvejas kuģi.”;

                  5)

                  lēmuma 12. pantu groza šādi:

                              a)

                              panta 3. punktu aizstāj ar šādu:
                              “3.   Šā panta 1. un 2. punktā minēto informāciju Komisijai un EFCA elektroniski nosūta 15. septembrī un atjaunina nākamā gada 31. janvārī.”;

                              b)

                              panta 4. punktu svītro;

                  6)

                  lēmuma I un II pielikumu aizstāj ar šā lēmuma pielikuma tekstu.

            2. pants
      Šis lēmums ir adresēts dalībvalstīm.

         Briselē, 2018. gada 5. janvārī

               Komisijas vārdā –

               Komisijas loceklis

            Karmenu VELLA

         (1)  OV L 343, 22.12.2009., 1. lpp.

         (2)  Komisijas 2014. gada 19. marta Īstenošanas lēmums 2014/156/ES, ar ko izveido īpašu kontroles un inspekcijas programmu zvejniecībām, kuras izmanto zilās tunzivs krājumus Atlantijas okeāna austrumu daļā un Vidusjūrā, zobenzivs krājumus Vidusjūrā, un zvejniecībām, kuras izmanto sardīnes un anšova krājumus Adrijas jūras ziemeļu daļā (OV L 85, 21.3.2014., 15. lpp.).

         (3)  Eiropas Parlamenta un Padomes 2016. gada 14. septembra Regula (ES) 2016/1627 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā un ar ko atceļ Padomes Regulu (EK) Nr. 302/2009 (OV L 252, 16.9.2016., 1. lpp.).

         (4)  Ieteikums GFCM 40/2016/4, ar ko izveido daudzgadu pārvaldības plānu zvejniecībām, kuras izmanto heka un sārtās dziļūdens garneles krājumus Sicīlijas šaurumā (12.–16. ĢAA).

         (5)  ICCAT Ieteikums [16-05], ar kuru aizstāj Ieteikumu [13-04] un izveido zobenzivs Vidusjūras krājuma daudzgadu atjaunošanas plānu.

         PIELIKUMS
         “
               I PIELIKUMS

                  RISKA NOVĒRTĒŠANAS PROCEDŪRAS

               Katram zvejas kuģim, zvejas kuģu grupai, zvejas rīku kategorijai, operatoram un/vai ar zveju saistītai darbībai saistībā ar 1. pantā minētajiem krājumiem un apgabaliem veic kontroli un inspekcijas atbilstoši noteiktajam prioritātes līmenim. Prioritātes līmeni nosaka atkarībā no tā riska novērtējuma rezultātiem, ko veikusi katra attiecīgā dalībvalsts vai – vienīgi 5. panta 3. punkta piemērošanas nolūkā – jebkura cita dalībvalsts, pamatojoties uz turpmāk aprakstīto procedūru.

                           Riska apraksts
                           (atkarībā no riska/zvejniecības/apgabala un pieejamajiem datiem)

                           Rādītājs
                           (atkarībā no riska/zvejniecības/apgabala un pieejamajiem datiem)

                           Zvejniecības/tirdzniecības ķēdes posms (kad un kur rodas risks)

                           Elementi, kas jāņem vērā (atkarībā no riska/zvejniecības/apgabala un pieejamajiem datiem)

                           Riska sastopamība zvejniecībā (*1)

                           Iespējamās sekas (*1)

                           Riska pakāpe (*1)

                           [Piezīme: dalībvalstu noteiktajiem riskiem jāatbilst 3. pantā norādītajiem mērķiem]

                           Nozvejas/izkrāvumu apjomi, sagrupēti pa zvejas kuģiem, krājumiem un zvejas rīkiem.
                           Kvotas pieejamība zvejas kuģiem, sagrupēta pa zvejas kuģiem, krājumiem un zvejas rīkiem.
                           Standartizētu kastu izmantošana.
                           Izkrauto zvejas produktu tirgus cenas līmenis un svārstības (pirmā pārdošana).
                           Iepriekš veikto inspekciju skaits un konstatēto pārkāpumu skaits attiecībā uz konkrēto zvejas kuģi un/vai citu operatoru.
                           Izkraušanas pienākums, ko piemēro no 2015. gada 1. janvāra saskaņā ar Eiropas Parlamenta un Padomes 2013. gada 11. decembra Regulu (ES) Nr. 1380/2013.
                           Ar ostu/atrašanās vietu/apgabalu un zvejas veidu saistītās krāpniecības konteksts un/vai iespējamais apdraudējums.
                           Zveja vai ar zveju saistītas darbības telpisko un temporālo zvejas aizliegumu laikā.
                           Jebkāda cita svarīga informācija vai ziņas.

                              Bieži/

                              vidēji/

                              retos gadījumos/

                              nebūtiska

                              Smagas/

                              ievērojamas/

                              pieņemamas/maznozīmīgas

                              Ļoti zema/zema/vidēja/augsta/ļoti augsta

               II PIELIKUMS

                  MĒRĶA KRITĒRIJI

               1.   Jūrā veiktu inspekciju (attiecīgā gadījumā arī novērošanas no gaisa) intensitāte

               Jūrā veiktās inspekcijās, ko piemēro zvejas kuģiem, kas iesaistīti zvejniecībās, kuras izmanto 1. pantā minētos krājumus, katru gadu sasniedz šādus mērķa kritērijus un mērķus:

                           Kritēriji gadā (*2)

                              Zvejniecība

                              Novērtētā riska pakāpe zvejas kuģiem saskaņā ar 5. panta 2. punktu

                              augsta

                              ļoti augsta

                           Zvejniecība Nr. 1: zilā tunzivs

                           Jūrā inspicēti vismaz 2,5 % zvejas reisu, kurus veic augsta riska zvejas kuģi, kas apzvejo minēto krājumu

                           Jūrā inspicēti vismaz 5 % zvejas reisu, kurus veic ļoti augsta riska zvejas kuģi, kas apzvejo minēto krājumu

                           Zvejniecība Nr. 2: zobenzivs

                           Jūrā inspicēti vismaz 2,5 % zvejas reisu, kurus veic augsta riska zvejas kuģi, kas apzvejo minēto krājumu

                           Jūrā inspicēti vismaz 5 % zvejas reisu, kurus veic ļoti augsta riska zvejas kuģi, kas apzvejo minēto krājumu

                              Jebkura riska pakāpe

                           Zvejniecība Nr. 4: sardīne un anšovs

                           Jūrā inspicēti vismaz 20 % zvejas kuģu, kuri attiecīgajā zvejas sezonā apzvejo minētos krājumus

                           Zvejniecība Nr. 5 heks un sārtā dziļūdens garnele

                           Jūrā inspicēti vismaz 30 % zvejas kuģu, kuri attiecīgajā zvejas sezonā apzvejo minētos krājumus

                           Mērķi

                              Zvejniecība

                              Jebkura riska pakāpe

                           Zvejniecība Nr. 1: zilā tunzivs

                           Neskarot iepriekš noteiktos mērķa kritērijus, mērķis ir inspicēt pēc iespējas lielāku nodošanas darbību skaitu

                           Zvejniecība Nr. 3: garspuru tunzivs

                           Jūrā veiktajās inspekcijās prioritāti piešķir tehnisko pasākumu un zvejas aizlieguma periodu ievērošanai

                           Zvejniecība Nr. 1: zilā tunzivs
                           Zvejniecība Nr. 2: zobenzivs
                           Zvejniecība Nr. 5 heks un sārtā dziļūdens garnele

                           Neskarot iepriekš noteiktos mērķa kritērijus, jūrā veiktajās inspekcijās prioritāti piešķir tehnisko pasākumu un telpisko un temporālo zvejas aizliegumu, tostarp zvejas lieguma apgabalu, ievērošanai

                     2.   Uz sauszemes veiktu inspekciju intensitāte (tai skaitā uz dokumentiem balstīta kontrole un inspekcijas ostās vai pirmās pārdošanas vietā)

               Uz sauszemes veiktās inspekcijās (tai skaitā uz dokumentiem balstīta kontrole un inspekcijas ostās vai pirmās pārdošanas vietā), ko piemēro zvejas kuģiem un citiem operatoriem, kas iesaistīti zvejniecībās, kuras izmanto 1. pantā minētos krājumus, katru gadu sasniedz šādus mērķa kritērijus un mērķus:

                           Kritēriji gadā (*3)

                              Zvejniecība

                              Riska pakāpe zvejas kuģiem un/vai citiem operatoriem (pirmajam pircējam)

                              augsta

                              ļoti augsta

                           Zvejniecība Nr. 1: zilā tunzivs

                           Ostā inspicēti vismaz 10 % kopējo izkrāvumu no augsta riska zvejas kuģiem

                           Ostā inspicēti vismaz 15 % kopējo izkrāvumu no ļoti augsta riska zvejas kuģiem

                           Zvejniecība Nr. 2: zobenzivs

                           Ostā inspicēti vismaz 10 % kopējo izkrāvumu no augsta riska zvejas kuģiem

                           Ostā inspicēti vismaz 15 % kopējo izkrāvumu no ļoti augsta riska zvejas kuģiem

                           Zvejniecība Nr. 4: sardīne un anšovs

                           Ostā inspicēti vismaz 10 % kopējo izkrāvumu no augsta riska zvejas kuģiem

                           Ostā inspicēti vismaz 15 % kopējo izkrāvumu no ļoti augsta riska zvejas kuģiem

                              Jebkura riska pakāpe

                           Zvejniecība Nr. 5 heks un sārtā dziļūdens garnele

                           Ostā inspicēti vismaz 20 % kopējo izkrāvumu no zvejas kuģiem, kas apzvejo minētos krājumus

                           Mērķi

                              Zvejniecība

                              Jebkura riska pakāpe

                           Zvejniecība Nr. 3: garspuru tunzivs

                           Uz sauszemes veiktajās inspekcijās prioritāti piešķir tehnisko pasākumu un zvejas aizlieguma periodu ievērošanai

                           Zvejniecība Nr. 1: zilā tunzivs
                           Zvejniecība Nr. 2: zobenzivs
                           Zvejniecība Nr. 4: sardīne un anšovs

                           Neskarot iepriekš noteikto mērķa kritēriju, prioritāti piešķir tehnisko pasākumu un zvejas aizlieguma periodu ievērošanai

                     Inspekcijas pēc izkraušanas vai pārkraušanas citā kuģī jo īpaši izmanto kā papildu kontrolpārbaudes mehānismu, lai pārliecinātos par tās informācijas ticamību, kas reģistrēta un paziņota saistībā ar nozveju un izkrāvumiem.
               3.   Zivju krātiņveida lamatu un zivjaudzētavu rīku [iekārtu] inspekciju intensitāte

               Inspekcijās, ko veic zivju krātiņveida lamatām un zivjaudzētavu rīkiem, kas saistīti ar zilo tunzivi 1. pantā minētājos apgabalos, katru gadu sasniedz šādus mērķa kritērijus:

                              Kritēriji gadā
                               (*4)

                              Riska pakāpe krātiņveida lamatām un/vai citiem operatoriem (zivjaudzētavas operators vai pirmais pircējs)

                              Jebkura riska pakāpe

                           Zvejniecība Nr. 1: zilā tunzivs

                           Inspicēti 100 % sprostos ievietošanas un nodošanas darbību, kas saistītas ar krātiņveida lamatām un zivjaudzētavu rīkiem, tostarp zivju atbrīvošana

                     ”

            (*1)

            Piezīme: jāizvērtē dalībvalstīm. Riska novērtējumā, pamatojoties uz iepriekšējo pieredzi un izmantojot visu pieejamo informāciju, ņem vērā to, cik liela ir noteikumu neievērošanas varbūtība un kādas būtu šādas neievērošanas iespējamās sekas.

            (*2)  Procentos izteikts augsta/ļoti augsta riska zvejas kuģu zvejas reisu skaits gadā attiecīgajā apgabalā.

            (*3)  Procentos izteikti daudzumi, kurus gadā izkrāvuši augsta/ļoti augsta riska zvejas kuģi.

            (*4)  Procentos izteikti daudzumi gadā, kas saistīti ar sprostos ievietošanas darbībām, kurās izmanto augsta vai ļoti augsta riska krātiņveida lamatas un zivjaudzētavu rīkus


               12.1.2018

               LV

               Eiropas Savienības Oficiālais Vēstnesis

               C 11/130

         P8_TA(2016)0002
   Pieprasījums atcelt Czesław Adam Siekierski imunitāti
   Eiropas Parlamenta 2016. gada 19. janvāra lēmums par pieprasījumu atcelt Czesław Adam Siekierski imunitāti (2015/2268(IMM))
   (2018/C 011/16)

      Eiropas Parlaments,

               —

               ņemot vērā pieprasījumu atcelt Czesław Adam Siekierski imunitāti, kuru 2015. gada 7. septembrī nosūtīja Polijas Republikas ģenerālprokurors saistībā ar Polijas Ceļu satiksmes ģenerālinspektoras ierosināto procesu (atsauces numurs CAN-PST-SCW.7421.573278.2015.3.A.0475) un par kuru tika paziņots plenārsēdē 2015. gada 5. oktobrī,

               —

               ņemot vērā to, ka Czesław Adam Siekierski atteicās no savām tiesībām tikt uzklausītam saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumus (1),

               —

               ņemot vērā Polijas Republikas Konstitūcijas 105. panta 2. punktu un 108. pantu un Polijas 1996. gada 9. maija Likuma par Senatora vai deputāta pienākumu pildīšanu 7.b panta 1. punktu un 7.c panta 1. punktu kopsakarā ar 10.b pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0005/2016),

               A.

               tā kā Polijas Republikas ģenerālprokurors ir nosūtījis Polijas Ceļu satiksmes ģenerālinspektora pieprasījumu atcelt no Polijas ievēlētā Eiropas Parlamenta deputāta Czesław Adam Siekierski imunitāti saistībā ar pārkāpumu, kas definēts Polijas 1971. gada 20. maija Likuma par par mazsvarīgiem pārkāpumiem 92. a pantā kopsakarā ar 1997. gada 20. jūnija Ceļu satiksmes likuma 20. panta 1. punktu; jo īpaši tā kā iespējamais pārkāpums ir atļautā ātruma pārsniegšana apbūvētā zonā;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta deputātiem savā valstī ir jābūt imunitātei, ko piešķir attiecīgās dalībvalsts parlamenta deputātiem;

               C.

               tā kā saskaņā ar Polijas Republikas Konstitūcijas 105. panta 2. punktu un 108. punktu deputātu vai senatoru nedrīkst saukt pie kriminālatbildības, ja attiecīgi Sejms vai Senāts nav devis piekrišanu;

               D.

               tā kā līdz ar to Eiropas Parlamentam ir jālemj par to, vai atcelt vai neatcelt Czesław Adam Siekierski imunitāti;

               E.

               tā kā saskaņā ar Reglamenta 9. panta 7. punktu Juridiskā komiteja nekādā gadījumā nedrīkst izteikties par deputāta vainīgumu vai nevainīgumu;

               F.

               tā kā šajā gadījumā Parlaments nav konstatējis pierādījumus par fumus persecutionis, t. i., pietiekami nopietnas un konkrētas aizdomas, ka pieprasījums ir iesniegts nolūkā nodarīt politisku kaitējumu attiecīgajam deputātam,

               1.

               nolemj atcelt Czesław Adam Siekierski imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Polijas Republikas iestādei un Czesław Adam Siekierski.

      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.


title: Padomes Lēmums (KĀDP) 2018/89 (2018. gada 22. janvāris), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               22.1.2018

               LV

               Eiropas Savienības Oficiālais Vēstnesis

               LI 16/9

         PADOMES LĒMUMS (KĀDP) 2018/89
   (2018. gada 22. janvāris),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 27. maijā pieņēma Lēmumu (KĀDP) 2016/849.

               (2)

               Ņemot vērā to, ka Korejas Tautas Demokrātiskā Republika (KTDR) ir turpinājusi un paātrinājusi kodolprogrammas un ballistisko raķešu programmas, kas pārkāpj KTDR saistības, kuras ir izklāstītas vairākās ANO Drošības padomes rezolūcijās, par ko liecina pavisam nesenā ballistiskās raķetes palaišana, ko KTDR veica 2017. gada 28. novembrī, Lēmuma (KĀDP) 2016/849 III pielikumā iekļautajam personu un vienību sarakstam būtu jāpievieno septiņpadsmit personas.

               (3)

               Tāpēc būtu attiecīgi jāgroza Lēmuma (KĀDP) 2016/849 III pielikums,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2016/849 III pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2018. gada 22. janvārī

            Padomes vārdā –

            priekšsēdētāja

         F. MOGHERINI

      (1)  OV L 141, 28.5.2016., 79. lpp.

      PIELIKUMS
      Lēmuma (KĀDP) 2016/849 III pielikumā iedaļas “To personu saraksts, kas minētas 23. panta 1. punkta c) apakšpunktā un 27. panta 1. punkta c) apakšpunktā” apakšiedaļā “A. Personas” pievieno šādus ierakstus:

                     Vārds, uzvārds

                     Informācija identifikācijai

                     Sarakstā iekļaušanas datums

                     Pamatojums

                     “2.

                        CHOE Chan Il

                     22.1.2018.

                        Korea Heungjin Trading Company, kas ir ANO sankciju sarakstā iekļauta vienība, Dandong biroja direktors. Korea Heungjin tirdzniecības vajadzībām izmanto uzņēmums KOMID, kas ir vēl viena ANO sankciju sarakstā iekļauta vienība. ANO Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                     3.

                        KIM Chol Nam

                     22.1.2018.

                        Sobaeksu United Corp, kas ir Savienības sankciju sarakstā iekļauta vienība, Dandong filiāles direktors. Pekinas filiāles pārstāvis uzņēmumam Korea Changgwang Trading Corporation, kuru ANO ekspertu grupa identificējusi kā citu nosaukumu uzņēmumam KOMID. Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                     4.

                        JON Chol Young

                     Pases Nr.: 563410192
                     Diplomāts KTDR vēstniecībā Angolā
                     Dzimšanas datums: 30.4.1975.

                     22.1.2018.

                     Uzņēmuma Green Pine Associated Corporation pārstāvis Angolā un KTDR akreditēts diplomāts Angolā.

                        Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem. Green Pine ir arī piedalījies sarunās par Angolas jūras spēku kuģu renovācijas līgumiem, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.

                     5.

                        AN Jong Hyuk

                     jeb An Jong Hyok

                     Diplomāts KTDR vēstniecībā Ēģiptē
                     Dzimšanas datums: 14.3.1970.
                     Pases Nr.: 563410155

                     22.1.2018.

                     Uzņēmuma Saeng Pil Trading Corporation, kas ir cits nosaukums uzņēmumam Green Pine Associated Corporation, pārstāvis un KTDR diplomāts Ēģiptē.

                        Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem.

                        An Jong Hyuk bijis pilnvarots veikt visa veida darījumus Saeng Pil vārdā, tostarp parakstīt un pildīt līgumus un banku darījumus. Uzņēmums specializējas kuģu būvniecībā un elektronisko iekārtu un jūras navigācijas iekārtu izstrādē, ražošanā un uzstādīšanā.

                     6.

                        CHOL Yun

                     Trešais sekretārs KTDR vēstniecībā Ķīnā

                     22.1.2018.

                     ANO ekspertu grupa Chol Yun identificējusi kā kontaktpersonu KTDR uzņēmumam General Precious Metal, kas iesaistīts ANO aizliegtā ar kodolieročiem saistītā litija-6 tirdzniecībā, un KTDR diplomātu.

                        General Precious Metal Savienība iepriekš identificējusi kā citu nosaukumu ANO sankciju sarakstā iekļautajai vienībai Green Pine.

                     7.

                        CHOE Kwang Hyok

                     22.1.2018.

                        Choe Kwang Hyok ir bijis ANO sankciju sarakstā iekļautās vienības Green Pine Associated Corporation pārstāvis.
                     ANO ekspertu grupa Choe Kwang Hyok identificējusi kā Beijing King Helong International Trading Ltd (cits Green Pine nosaukums) izpilddirektoru. ANO ekspertu grupa viņu arī identificējusi kā Hong Kong King Helong Int'l Trading Ltd direktoru un KTDR vienības Korea Unhasu Trading Company Pekinas pārstāvniecības biroja operatoru; arī tie ir citi Green Pine nosaukumi.

                     8.

                        KIM Chang Hyok

                     jeb James Jin vai James Kim

                     Dzimšanas datums: 29.4.1963.
                     Dzimšanas vieta: N. Hamgyong

                     Pases Nr.: 472130058

                     22.1.2018.

                     ANO ekspertu grupa Kim Chang Hyok identificējusi kā Pan Systems Pyongyang pārstāvi Malaizijā. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.
                     Izveidojis daudzus kontus Malaizijā Glocom pastkastītes uzņēmumu vārdā, bet Glocom pats ir sarakstā iekļautās vienības Pan Systems Pyongyang pastkastītes uzņēmums.

                     9.

                        PARK Young Han

                     22.1.2018.

                        Beijing New Technology direktors; ANO ekspertu grupa to identificējusi kā KOMID pastkastītes uzņēmumu. Sankciju komiteja uzņēmumu KOMID sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.
                     Uzņēmuma Guancaiweixing Trading Co., Ltd juridiskais pārstāvis; ANO ekspertu grupa to identificējusi kā pārtverta ar militārām darbībām saistītu materiālu sūtījuma uz Eritreju sūtītāju 2012. gada augustā.

                     10.

                        RYANG Su Nyo

                     Dzimšanas datums: 11.8.1959.
                     Dzimšanas vieta: Japāna

                     22.1.2018.

                        Pan Systems Pyongyang direktors. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     11.

                        PYON Won Gun

                     Dzimšanas datums: 13.3.1968.
                     Dzimšanas vieta: S. Phyongan

                     Dienesta pases numurs: 836220035
                     Pases Nr.: 290220142

                     22.1.2018.

                        Glocom, Pan Systems Pyongyang pastkastītes uzņēmuma, direktors. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                        Glocom reklamē radiosakaru iekārtas militārajām un paramilitārajām organizācijām.
                     ANO ekspertu grupa Pyon Won Gun arī identificējusi kā KTDR valstspiederīgo, kas darbojas Pan Systems Pyongyang.

                     12.

                        PAE Won Chol

                     Dzimšanas datums: 30.8.1969.
                     Dzimšanas vieta: Pyongyang

                     Diplomātiskās pases numurs: 654310150

                     22.1.2018.

                     ANO ekspertu grupa Pae Won Chol ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     13.

                        RI Sin Song

                     22.1.2018.

                     ANO ekspertu grupa Ri
                        Sin Song ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     14.

                        KIM Sung Su

                     22.1.2018.

                     ANO ekspertu grupa Kim Sung Su identificējusi kā Pan Systems Pyongyang pārstāvi Ķīnā. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     15.

                        KIM Pyong Chol

                     22.1.2018.

                     ANO ekspertu grupa Kim Pyong Chol ir identificējusi kā KTDR valstspiederīgo, kas darbojas Pan Systems Pyongyang. Pan Systems Pyongyang Savienība ir iekļāvusi sarakstā par palīdzību izvairīties no Apvienoto Nāciju Organizācijas Drošības padomes uzliktajām sankcijām, mēģinot pārdot ieročus un saistītus materiālus Eritrejai. Pan Systems arī atrodas Galvenā izlūkošanas biroja kontrolē un rīkojas tā vārdā; minēto biroju Apvienoto Nāciju Organizācija ir iekļāvusi sarakstā.

                     16.

                        CHOE Kwang Su

                     Trešais sekretārs KTDR vēstniecībā Dienvidāfrikā
                     Dzimšanas datums: 20.4.1955.
                     Pases Nr.: 381210143 (derīga līdz: 3.6.2016.)

                     22.1.2018.

                     ANO ekspertu grupa Choe Kwang Su identificējusi kā Haegeumgang Trading Company pārstāvi. Šajā amatā Choe Kwang Su parakstīja KTDR un Mozambikas militārās sadarbības līgumu, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus. Līgums attiecās uz ieroču un ar ieročiem saistītu materiālu piegādi uzņēmumam Monte Binga, kas ir Mozambikas valdības kontrolē.

                     17.

                        PAK In Su

                     jeb Daniel Pak

                     Dzimšanas datums: 22.5.1957.
                     Dzimšanas vieta: N. Hamgyong

                     Diplomātiskās pases numurs: 290221242

                     22.1.2018.

                     ANO ekspertu grupa Pak In Su ir identificējusi kā personu, kas iesaistīta darbībās saistībā ar ogļu tirdzniecību no KTDR Malaizijā, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.

                     18.

                        SON Young-Nam

                     Pirmais sekretārs KTDR vēstniecībā Bangladešā

                     22.1.2018.

                     ANO ekspertu grupa Son Young-Nam ir identificējusi kā personu, kas iesaistīta zelta un citu priekšmetu kontrabandā uz KTDR, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.”